CELEX: 32017R0209
Language: ro
Date: 2017-02-02 00:00:00
Title: Regulamentul de punere în aplicare (UE) 2017/209 al Comisiei din 2 februarie 2017 privind clasificarea anumitor mărfuri în Nomenclatura combinată

8.2.2017   
               
               
                  RO
               
               
                  Jurnalul Oficial al Uniunii Europene
               
               
                  L 33/16
               
            REGULAMENTUL DE PUNERE ÎN APLICARE (UE) 2017/209 AL COMISIEI
      din 2 februarie 2017
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
      întrucât:
      
                  (1)
               
               
                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
               
            
                  (2)
               
               
                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
               
            
                  (3)
               
               
                  În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.
               
            
                  (4)
               
               
                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
               
            
                  (5)
               
               
                  Măsurile prevăzute în prezentul regulament sunt conforme cu avizul Comitetului Codului vamal,
               
            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 2 februarie 2017.
         
            
               Pentru Comisie,
            
            
               pentru președinte
            
            Stephen QUEST
            
               Director general
            
            
               Direcția Generală Impozitare și Uniune Vamală
            
         
      
      
         (1)  JO L 269, 10.10.2013, p. 1.
      
         (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
         ANEXĂ
         
                     Descrierea mărfurilor
                  
                  
                     Clasificare
                     (Cod NC)
                  
                  
                     Motive
                  
               
                     (1)
                  
                  
                     (2)
                  
                  
                     (3)
                  
               
                     Trei articole prezentate în același ambalaj pentru vânzarea cu amănuntul:
                     
                                 (a)
                              
                              
                                 un blocnotes cu circa 75 de coli albe de hârtie (conținând pe verso datele de contact la care se pot obține rezerve de blocnotesuri) care măsoară aproximativ 8 × 14 cm. Colile sunt fixate cu lipici în partea de sus și sunt perforate pentru a permite desprinderea colilor individuale. Partea din spate și o mică parte din față sunt acoperite cu carton;
                              
                           
                                 (b)
                              
                              
                                 un suport de blocnotes cu dimensiuni de aproximativ 32 × 10 cm, fabricat dintr-o foaie din material plastic, ranforsată cu carton în interior. Partea din carton a blocnotesului se introduce într-o fantă a suportului. Suportul, care poate fi pliat pentru a acoperi blocnotesul, este dotat de asemenea cu un buzunar din material plastic transparent în partea superioară și cu un inel confecționat din material textil elastic, care ține un pix cu bilă;
                              
                           
                                 (c)
                              
                              
                                 un pix cu bilă subțire din material plastic, cu lungimea de aproximativ 10 cm, este introdus în inelul confecționat din material textil.
                              
                           (A se vedea imaginea) (*1).
                  
                  
                     4820 10 30 
                  
                  
                     Clasificarea se stabilește pe baza regulilor generale 1, 3(b) și 6 pentru interpretarea Nomenclaturii combinate și pe baza textelor codurilor NC 4820 , 4820 10  și 4820 10 30 .
                     Articolele se consideră mărfuri prezentate sub forma unui set condiționat pentru vânzarea cu amănuntul în sensul regulii generale 3(b). Blocnotesul are un rol esențial în ceea ce privește utilizarea setului, cel de a oferi hârtie de scris pentru notițe și mesaje. Suportul reprezintă pur și simplu un gen de copertă destinată să protejeze blocnotesul de murdărie și uzură. Având în vedere caracteristicile sale obiective (dimensiune, design și valoare), pixul din plastic nu reprezintă o componentă esențială a setului. Orice alt pix sau creion poate fi folosit pentru a scrie în blocnotes. Prin urmare, blocnotesul îi conferă setului caracterul său esențial.
                     Blocnotesul se clasifică la poziția 4820 , care cuprinde carnete de note și blocnotesuri de toate tipurile (a se vedea Notele explicative ale Sistemului Armonizat referitoare la poziția 4820  primul paragraf punctul 1).
                     În consecință, setul trebuie clasificat la codul NC 4820 10 30  la „Carnete de note, blocuri de hârtie pentru scrisori și blocnotesuri”.
                  
               
            (*1)  Imaginea are un caracter pur informativ.